Valiha

Valiha ialah sebuah alat muzik bertali dimainkan di Madagaskar diperbuat daripada buluh tidak sahaja untuk tujuan hiburan malah untuk upacara adat tertentu seperti menyeru roh. Ia didatangkan bersama leluhur Austronesia yang tiba menduduki pulau tersebut dan disanjung tinggi terutamanya semasa zaman kerajaan Merina memerintah pulau itu; ia kini dianggap sebagai "alat kebangsaan" negara Madagaskar yang moden.

Binaan 
Alat ini secara tradisinya dipilih dari spesies buluh Valiha diffusa, namun mana-mana spesies buluh berruas panjang bojuga boleh diterima kini. Batang-batang buluh yang digunakan untuk membina valiha dipilih antara diameter 5 hingga 10 sentimeter dan dipotong sebaiknya dalam ukuran panjang antara 35 hingga 180 sm.

Sebuah valiha biasanya mempunyai 21-24 utas tali yang dibentuk daripada rautan badan buluh tetapi boleh juga menggunakan wayar jejari basikal diikat dengan paku mahupun tali piano atau gitar. Kekuda alat dibuat dari kepingan labu atau kayu keras yang boleh digerak-gerakkan menala bunyi tali.

Rujukan